Styrets faglige begrunnelse: 

Nina Evensen: Erindringens vev. En studie av fortidsdimensjonens betydning i Cora Sandels Albertetriologi 
Dette er en svært god hovedoppgave. Kandidaten har i tillegg til en spennende analyse også gjort et viktig tekstkritisk arbeid, noe som har vakt oppsikt og ført til diverse presseoppslag, som igjen har ført til at Evensen er blitt bedt av Gyldendal forlag om å lage en tekstkritisk utgave av Albertetriologien. Det vises videre til at oppgaven har landsdelsrelevans. Evensen studerer fortidsdimensjonens betydning i triologien, dvs. hovedpersonens oppvekst og bakgrunn i Nord-Norge. Styret uttrykker glede over å kunne tildele prisen til en kandidat som i tråd med Åse Hiorth Lervik sin egen forskning, har tatt opp et kvinnelig forfatterskap på en spennende måte, et arbeid som faktisk alt har vakt oppsikt langt utover universitetskretser.

